Elisabeth Charlotte av Anhalt-Harzgerode

Elisabeth Charlotte (født  11. februar 1647, død 20. januar 1723) var gjennom ekteskap først fyrstinne av Anhalt-Köthen og deretter hertuginne av Slesvig-Holsten-Sønderborg-Nordborg. 

Hun var datter av fyrst Friedrich av Anhalt-Harzgerode (1613–1670) og hans første hustru Johanne Elisabeth av Nassau-Hadamar (1619–1647). Da moren døde kort etter fødselen, valgte faren å legge ut på en lengre reise og overg Elisabeth Charlotte og sønnen Wilhelm til oppdragelse hos slektninger ved hoffene i Dessau og Dillenburg. 

I 1663 giftet Elisabeth Charlotte seg med Wilhelm Ludwig av Anhalt-Köthen (1638–1665). Etter at han døde to år senere, giftet hun seg i 1666 på ny med hertug August av Slesvig-Holsten-Sønderborg-Nordborg.

Barn fra ekteskapet med hertug August 
 Joachim Frederik (1668–1722), gift
 Magdalene Juliane av Pfalz-Birkenfeld (1686-1720)
 Juliane Louise av Østfrisland (1698-1740)
 Auguste Elisabeth (1669–1709), nonne i Herford
 Charlotte Sophie (1672–1720)
 Christian Karl (1674–1706), gift med Dorothea Christina av Aichelberg (1674–1762) 
 Dorothea Johanne (1676–1727), gift med  Wilhelm av Nassau-Dillenburg (1670–1724)

Etter at ektemannen døde i 1699, tilbrakte hun resten av livet på enkesetet Østerholm på Als. Hun overlevde ham med 23 år og døde den 20. januar 1723. Elisabeth Charlotte ble bisatt i Nordborg kirke.

Referanser 

Huset Slesvig-Holsten-Sønderborg-Nordborg
Prinsesser
Personer fra Landkreis Harz